
PROIECT DE PROCES-VERBAL
CONSILIUL UNIUNII EUROPENE	(Agricultură și pescuit)
26 ianuarie 2026


	.
	Adoptarea ordinii de zi


Consiliul a adoptat ordinea de zi care figurează în documentul 5366/26.
	2.
	Aprobarea punctelor „A”

	
	Lista fără caracter legislativ
	
	5428/26


Consiliul a adoptat toate punctele „A” care figurează în documentul sus-menționat, inclusiv toate documentele COR și REV lingvistice prezentate în vederea adoptării.
În anexă figurează declarații privind aceste puncte.
AGRICULTURĂ ȘI PESCUIT
Activități fără caracter legislativ
	3.
	[bookmark: _Hlk196465833]Programul de lucru al președinției
Prezentare din partea președinției
	[image: Public debate proposed by the Presidency (Article 8(2) of the Council's Rules of Procedure)]
	


Președintele a prezentat programul de lucru al președinției cipriote privind sectoarele agriculturii și pescuitului.
	4.
	Strategia UE în domeniul bioeconomiei: aspecte legate de agricultură, silvicultură și pescuit
Prezentare din partea Comisiei
Schimb de opinii
	[image: Public debate proposed by the Presidency (Article 8(2) of the Council's Rules of Procedure)]
	5181/26


Consiliul a luat act de prezentarea din partea Comisiei a Strategiei UE în domeniul bioeconomiei și a desfășurat un schimb de opinii.
AGRICULTURĂ
Deliberări legislative
[deliberare publică în temeiul articolului 16 alineatul (8) din Tratatul privind Uniunea Europeană]
	5.
	Regulament de modificare a Regulamentului privind agricultura ecologică în ceea ce privește normele referitoare la producție, etichetare, certificare și comercializare
Prezentare din partea Comisiei
Dezbatere de orientare
	[image: ][image: ]
	16969/25
5294/26


Consiliul a luat act de prezentarea de către Comisie a propunerii sale de modificare a Regulamentului privind agricultura ecologică în ceea ce privește anumite norme în materie de producție, etichetare și certificare, precum și anumite norme referitoare la comerțul cu țările terțe și a desfășurat o dezbatere de orientare.
Diverse
	6.
	Pescuit
	
	

	
	a)	Este necesară o acțiune urgentă a UE în legătură cu macroul din Atlanticul de Nord-Est
Informare din partea Irlandei 
	[image: Public debate proposed by the Presidency (Article 8(2) of the Council's Rules of Procedure)]
	5640/26


Consiliul a luat act de informațiile furnizate de Irlanda, sprijinită de Letonia și Polonia, cu privire la situația gestionării stocului de macrou din Atlanticul de Nord-Est. De asemenea, Consiliul a luat act de observațiile delegațiilor.
	[bookmark: _Hlk220067486]
	b)	Dificultăți în punerea în aplicare a Regulamentului privind controlul [articolul 14] și utilizarea CATCH
Informare din partea Spaniei, Belgiei, Cehiei, Franței, Greciei, Letoniei, Poloniei și Portugaliei
	[image: Public debate proposed by the Presidency (Article 8(2) of the Council's Rules of Procedure)]
	5587/26


Consiliul a luat act de informațiile furnizate de Spania, în numele Belgiei, Cehiei, Franței, Greciei[footnoteRef:1], Letoniei, Poloniei, Portugaliei și Spaniei, în ceea ce privește dificultățile legate de punerea în aplicare a Regulamentului privind controlul [articolul 14] și utilizarea sistemului informatic CATCH. De asemenea, Consiliul a luat act de observațiile delegațiilor. [1: 	Grecia a solicitat ca sprijinul său să fie menționat în procesul-verbal.] 

	
	c)	Acțiuni pentru îmbunătățirea planului multianual WestMed
Informare din partea Spaniei și Franței
	[image: Public debate proposed by the Presidency (Article 8(2) of the Council's Rules of Procedure)]
	5596/26


Consiliul a luat act de informațiile furnizate de Spania, în numele Franței și al Spaniei, cu privire la mai multe acțiuni necesare pentru îmbunătățirea planului multianual pentru activitățile de pescuit din vestul Mării Mediterane. De asemenea, Consiliul a luat act de observațiile delegațiilor.
	
	Agricultură
	
	

	
	d)	Bunăstarea animalelor ca prioritate orientată spre viitor în programul de lucru al Comisiei (2026 și ulterior)
Informare din partea Sloveniei
	[image: Public debate proposed by the Presidency (Article 8(2) of the Council's Rules of Procedure)]
	5461/26


Consiliul a luat act de informațiile furnizate de Slovenia, sprijinită de Austria, Belgia, Germania și Malta, precum și de observațiile delegațiilor.
	
	e)	Propunere legislativă actuală [Deliberare publică în temeiul articolului 16 alineatul (8) din Tratatul privind Uniunea Europeană]
	
	

	
	Pachetul de simplificare privind siguranța alimentelor și a hranei pentru animale
Prezentare din partea Comisiei
	[image: First reading][image: ]
	17054/25
17055/25
17056/1/25 REV 1


Consiliul a luat act de prezentarea din partea Comisiei și de observațiile delegațiilor.
	
	f)	Indicarea pe etichetă a originii produselor agricole și alimentare
Informare din partea Franței, Austriei, Bulgariei, Finlandei, Portugaliei, României, Slovaciei, Sloveniei și Spaniei 
	[image: Public debate proposed by the Presidency (Article 8(2) of the Council's Rules of Procedure)]
	5458/26


Consiliul a luat act de informațiile furnizate de Franța, în numele Austriei, Bulgariei, Finlandei, Franței, Portugaliei, României, Slovaciei, Sloveniei și Spaniei, precum și de observațiile din partea altor delegații.
	
	g)	Asigurarea securității și suveranității alimentare a UE într-o lume incertă
Informare din partea Comisiei și a președinției
	[image: Public debate proposed by the Presidency (Article 8(2) of the Council's Rules of Procedure)]
	5422/26


Consiliul a luat act de informațiile din partea președinției și a Comisiei și de observațiile delegațiilor.
	
	h)	Situația critică continuă de pe piața europeană a laptelui
Informare din partea Ungariei
	[image: Public debate proposed by the Presidency (Article 8(2) of the Council's Rules of Procedure)]
	5552/26

	
	i)	Planul extraordinar al UE pentru criza din sectorul european al produselor lactate
Informare din partea Italiei
	[image: Public debate proposed by the Presidency (Article 8(2) of the Council's Rules of Procedure)]
	5550/26


Literele (h) și (i) de la punctul 6 au fost abordate împreună.
Consiliul a luat act de informațiile furnizate de Ungaria, sprijinită de Polonia, România și Slovacia, precum și de Italia, sprijinită de România și Slovacia. De asemenea, Consiliul a luat act de reacțiile delegațiilor.
	
	j)	Standarde de comercializare a cărnii de pasăre
Informare din partea Germaniei
	[image: Public debate proposed by the Presidency (Article 8(2) of the Council's Rules of Procedure)]
	5547/26


Consiliul a luat act de informațiile furnizate de Germania, sprijinită de Danemarca, Letonia, Polonia și Slovacia, cu privire la standardele de comercializare a cărnii de pasăre, precum și de observațiile formulate de delegații.
	
	k)	Fermieri care practică agricultura pe terenuri arabile sub presiune: Acțiuni urgente pentru protejarea agriculturii UE
Informare din partea Austriei
	[image: Public debate proposed by the Presidency (Article 8(2) of the Council's Rules of Procedure)]
	5554/26


Consiliul a luat act de informațiile furnizate de Austria și de observațiile delegațiilor.
	
	l)	Acțiuni necesare pentru protecția sectoarelor agricole sensibile în contextul acordurilor comerciale cu țări terțe
Informare din partea Poloniei, Austriei, Ungariei și Slovaciei
	[image: Public debate proposed by the Presidency (Article 8(2) of the Council's Rules of Procedure)]
	5625/26


Consiliul a luat act de informațiile furnizate de Polonia, în numele Austriei, Ungariei, Poloniei și Slovaciei, cu privire la protecția sectoarelor agricole sensibile în acordurile comerciale. De asemenea, Consiliul a luat act de observațiile delegațiilor.
	
	m)	Daune grave aduse sectoarelor agriculturii și pescuitului din Malta – apel la solidaritate și flexibilitate din partea UE
Informare din partea Maltei
	[image: Public debate proposed by the Presidency (Article 8(2) of the Council's Rules of Procedure)]
	5676/26


Consiliul a luat act de informațiile furnizate de Malta. De asemenea, Consiliul a luat act de observațiile delegațiilor.

[image: Prima lectură]	Prima lectură
[image: Punct bazat pe o propunere a Comisiei]	Punct bazat pe o propunere a Comisiei
[image: Public debate proposed by the Presidency (Article 8(2) of the Council's Rules of Procedure)]	Dezbatere publică la propunerea președinției [articolul 8 alineatul (2) din Regulamentul de procedură al Consiliului]

ANEXĂ
Declarații privind punctele „A” fără caracter legislativ care figurează în documentul 5428/26
	Referitor la punctul 1 de pe lista punctelor „A”:
	Regulament al Consiliului de stabilire a posibilităților de pescuit pentru anumite stocuri de pește și grupuri de stocuri de pește aplicabile în Marea Mediterană și în Marea Neagră pentru anul 2026
Adoptare


DECLARAȚIA COMUNĂ A FRANȚEI, ITALIEI ȘI SPANIEI privind planul multianual pentru stocurile demersale din vestul Mării Mediterane [Regulamentul (UE) 2019/1022, „planul multianual WestMed”]
„Franța, Italia și Spania invită Comisia să stabilească o dată pentru prezentarea unei propuneri legislative de revizuire a planului multianual WestMed. Această dată ar trebui stabilită cât mai curând posibil, astfel încât planul să poată fi revizuit înainte de reuniunea Consiliului din decembrie 2026, în cadrul căreia vor fi stabilite posibilitățile de pescuit pentru 2027 în Marea Mediterană.
În planul multianual revizuit ar trebui să se țină mai bine seama de realitățile pescuitului mixt în Marea Mediterană și să se asigure o abordare mai echilibrată în ceea ce privește provocările socioeconomice cu care se confruntă industria pescuitului, atât în amonte, cât și în aval, în conformitate cu Regulamentul de bază privind politica comună în domeniul pescuitului.”
DECLARAȚIA FRANȚEI, ITALIEI ȘI SPANIEI privind îmbunătățirea evaluărilor stocurilor demersale în vestul Mării Mediterane
„Pe baza experienței dobândite în urma revizuirii modelului pentru merluciu în unitatea de gestionare a efortului de pescuit EMU1 efectuate în cursul anului 2025 și având în vedere necesitatea de a consolida evaluările științifice efectuate în cadrul planului multianual WestMed, 
Franța, Italia și Spania solicită Comisiei să lucreze intens la revizuirea evaluărilor stocurilor pentru restul stocurilor incluse în planul multianual în vederea îmbunătățirii avizelor științifice. Dacă se obțin rezultate mai bune pe parcursul anului ca urmare a exercițiului respectiv, Comisia ar trebui să propună în cursul anului o modificare a deciziei Consiliului, pentru a recunoaște situația respectivă. Ar putea fi avută în vedere o evaluare multianuală pentru a răspunde nevoilor socioeconomice.”
	Referitor la punctul 2 de pe lista punctelor „A”:
	Regulament al Consiliului de stabilire, pentru anii 2026, 2027 și 2028, a posibilităților de pescuit pentru anumite stocuri de pește, aplicabile în apele Uniunii și, pentru navele de pescuit din Uniune, în anumite ape din afara Uniunii
Adoptare


DECLARAȚIA BELGIEI, DANEMARCEI, GERMANIEI, ESTONIEI, IRLANDEI, SPANIEI, FRANȚEI, LITUANIEI, ȚĂRILOR DE JOS, POLONIEI, PORTUGALIEI ȘI SUEDIEI privind aplicarea articolului 15 alineatul (9) din regulamentul de bază în 2026
„Având în vedere că pentru:

· TAC-urile doar pentru UE: COD/03AS.; NEP/8CU25; SOL/3ABC24; RNG/03-; SBR/09S-3411; 
· TAC-urile UE-Regatul Unit: SAN/234_3R; SAN/234_4; SAN/234_5R; SAN/234_7R; COD/07A.; COD/7XAD34; HAD/7X7A34; WHG/07A.; BLI/24-; BLI/03A-; PRA/2AC4-C; PLE/7DE.; SRX/2AC4-C; SRX/67AKXD; RJE/7FG.; RJE/07E.; RJF/67AKXD; SRX/07D.; RJU/8-C.; RJU/9-C.; JAX/4BC7D; NOP/2A3A4.; BSF/56712-; ALF/3X14-; RNG/5B67-; RNG/8X14-; SBR/678-; 
· TAC-urile UE-Regatul Unit-Norvegia: COD/2A3AX4; COD/5BE6A; COD/07D; POK/2C3A4; POK/56-14; 
· TAC-urile UE-Norvegia: COD/03AN; PRA/03A.

(i) există evaluări analitice potrivit cărora biomasa este sub Blim; (ii) există evaluări de precauție care recomandă fie capturi zero, fie suspendarea activităților de pescuit direcționat; (iii) sunt permise numai capturile accidentale sau activitățile de pescuit științific; sau (iv) UE și țara sau țările terțe relevante au exclus aplicarea unei astfel de flexibilități și, pentru a asigura refacerea stocurilor, Belgia, Danemarca, Estonia, Spania, Franța, Germania, Irlanda, Lituania, Țările de Jos, Polonia, Portugalia și Suedia se angajează să nu utilizeze flexibilitatea de la an la an prevăzută la articolul 15 alineatul (9) din Regulamentul (UE) nr. 1380/2013 în ceea ce privește aceste stocuri în 2026. Acest angajament reprezintă o reacție la circumstanțele excepționale actuale pentru stocurile în cauză.”
DECLARAȚIA COMISIEI, SPANIEI ȘI PORTUGALIEI privind informațiile științifice referitoare la speciile de limbă-de-mare din diviziunile ICES 8c, 8d, 8e, 9 și 10
„În prezent, în diviziunile ICES 8c, 8d, 8e, 9 și 10, limba-de-mare comună (Solea solea), limba-de-mare senegaleză (Solea senegalensis) și limba-de-nisip (Pegusa lascaris) sunt gestionate în cadrul unei TAC combinate (SOO/8CDE34). ICES oferă avize numai pentru limba-de-mare comună în diviziunile 8c și 9a. 
În octombrie 2025, ICES a publicat un aviz în urma unei cereri speciale, prin care a confirmat că va putea să ofere un aviz atât pentru limba-de-mare senegaleză, cât și pentru limba-de-nisip din diviziunile ICES 8c și 9a. Prin urmare, Comisia va solicita ICES să emită avize separate pentru limba-de-mare senegaleză și limba-de-nisip pentru 2027. 
Având în vedere disponibilitatea limitată a datelor, este probabil ca ICES să ofere un aviz privind abordarea precaută (categoria ICES 5) pentru 2027. Totuși, dacă ar avea la dispoziție date îmbunătățite, ICES ar putea fi în măsură să emită un aviz privind MSY (categoria ICES 3) pe termen mediu. Portugalia și Spania se angajează să continue eforturile de îmbunătățire a disponibilității datelor, cu scopul de a permite ICES să emită un aviz de categorie superioară.”
DECLARAȚIA GERMANIEI, SPANIEI, FRANȚEI ȘI PORTUGALIEI privind schimburile de cote
„Pentru a garanta, în măsura posibilului, utilizarea posibilităților de pescuit pentru cod, hering și sebastă în apele norvegiene din zonele ICES 1 și 2, Franța și Germania vor depune eforturi pentru a pune la dispoziție 20 % din cotele lor respective pentru eglefin (HAD/1N2AB.), cod saithe (POK/1N2AB.), halibut negru (GHL/1N2AB.) și alte specii (OTH/1N2AB.) pentru schimburi cu statele membre care nu dispun de o cotă suficientă pentru aceste stocuri. Portugalia, Spania și alte state membre interesate trebuie să solicite schimburi până la 31 ianuarie 2026. Cererile nu pot să depășească nevoile de a acoperi capturile accidentale inevitabile în cadrul activităților de pescuit de cod, hering și sebastă. Orice cantități neutilizate care nu au fost transferate se returnează statelor membre care au contribuit inițial la schimb. Cu excepția cazului în care se convine altfel, statele membre care nu dispun de cote suficiente pentru astfel de capturi accidentale inevitabile vor depune eforturi pentru a furniza în schimb cote de cod (COD/1N2AB.). În cazul în care cantitățile menționate mai sus nu permit acestor state membre să își acopere capturile accidentale inevitabile, Franța și Germania vor depune eforturi pentru a conveni asupra unor schimburi suplimentare bazate pe disponibilitatea cotelor și pe echilibrul global al schimbului.”
DECLARAȚIA BELGIEI, DANEMARCEI, GERMANIEI, ESTONIEI, IRLANDEI, SPANIEI, FRANȚEI, ITALIEI, LETONIEI, LITUANIEI, ȚĂRILOR DE JOS, POLONIEI, PORTUGALIEI, FINLANDEI ȘI SUEDIEI privind planurile multianuale
„Belgia, Danemarca, Germania, Estonia, Irlanda, Spania, Franța, Italia, Letonia, Lituania, Țările de Jos, Polonia, Portugalia, Finlanda și Suedia îndeamnă Comisia să prezinte rapid o propunere de modificare a planurilor multianuale pentru Marea Baltică, Marea Nordului, apele occidentale și vestul Mării Mediterane în ceea ce privește articolul 4 alineatul (6)/articolul 4 alineatul (7)/articolul 4 alineatul (3), pentru a oferi claritate juridică și coerență între articolele relevante din planurile multianuale. Propunerea ar trebui să fie însoțită de o evaluare a impactului problemelor ridicate în cadrul aplicării lor practice, al criteriilor și al condițiilor de aplicare și să țină seama în mod corespunzător de toate obiectivele politicii comune în domeniul pescuitului. Belgia, Danemarca, Germania, Estonia, Irlanda, Spania, Franța, Italia, Letonia, Lituania, Țările de Jos, Polonia, Portugalia, Finlanda și Suedia vor susține o gestionare durabilă a stocurilor și vor coopera în mod constructiv cu Comisia și cu Parlamentul European pentru a găsi o soluție echilibrată la preocupările identificate.”
DECLARAȚIA DANEMARCEI privind prioritatea excepțională a Danemarcei în ceea ce privește macroul
„În 1983, Consiliul a acordat Danemarcei prioritatea excepțională în ceea ce privește macroul în schimbul renunțării de către Danemarca la posibilitățile de pescuit pentru macrou în apele occidentale. Ulterior, în conformitate cu dispozițiile sale, prioritatea excepțională în ceea ce privește macroul a fost activată în 1997, 2005, 2006, 2007 și 2008. Danemarca regretă că, în 2024, Consiliul nu a respectat prioritatea excepțională în ceea ce privește macroul, deși condițiile au fost în mod clar îndeplinite având în vedere captura totală admisibilă convenită.  
Totuși, ținând seama de situația extraordinară a stocului de macrou din acest an și în solidaritate cu alte state membre, Danemarca nu va aplica prioritatea excepțională a Danemarcei în ceea ce privește macroul în 2025.
Prioritatea excepțională a Danemarcei în ceea ce privește macroul ar trebui respectată atunci când se stabilesc posibilitățile de pescuit pentru macrou în anii următori.”
DECLARAȚIA DANEMARCEI, GERMANIEI, IRLANDEI, SPANIEI, FRANȚEI, ȚĂRILOR DE JOS, PORTUGALIEI ȘI SUEDIEI privind schimburile de cote pentru putasu în urma consultărilor UE-Norvegia pentru 2026
Datorită eforturilor colective ale statelor membre, a fost posibilă creșterea cantității de putasu în cadrul schimbului de cote cu Norvegia cu 13 000 de tone. O cantitate semnificativă de cote din Portugalia și Spania a fost transferată către Germania și Țările de Jos și în 2025. Pentru a ține seama de stabilitatea relativă, următoarele cantități de putasu (WHB/1X14) pentru 2026 se adaugă sau se retrag din cota Danemarcei, a Franței, a Germaniei, a Irlandei, a Țărilor de Jos, a Portugaliei, a Spaniei și a Suediei:
	DE
	-4 014,4 t

	DK
	2 475,2 t

	ES
	2 098,2 t

	FR
	2 098,2 t

	IE
	1 916,2 t

	NL
	-5 003,7 t

	PT
	195 t

	SE
	612,3 t


[bookmark: _Hlk184758086][bookmark: _Hlk216455090]Statele membre se vor strădui să pună la dispoziție transferurile corespunzătoare de putasu cât mai curând posibil în 2025 și 2026.”
DECLARAȚIA COMUNĂ A DANEMARCEI, GERMANIEI, IRLANDEI, FRANȚEI, ȚĂRILOR DE JOS, POLONIEI, PORTUGALIEI ȘI SUEDIEI privind heringul atlantico-scandinav 
„Danemarca, Germania, Irlanda, Franța, Țările de Jos, Polonia, Portugalia și Suedia reamintesc că, în acordul de partajare din 2007 pentru heringul atlantico-scandinav, UE și-a redus cota de la 8,38 % la 6,51 % în avantajul Norvegiei, cu condiția să se asigure accesul la apele norvegiene. Statele membre sus-menționate au constatat că nu s-a convenit încă asupra unui astfel de acces.”
DECLARAȚIA GERMANIEI, ESTONIEI, SPANIEI, FRANȚEI, LITUANIEI, POLONIEI ȘI PORTUGALIEI privind codul arctic în zona economică exclusivă norvegiană 
„Germania, Estonia, Spania, Franța, Lituania, Polonia și Portugalia reamintesc că, în 2021, din cauza stopărilor pescuitului emise de Norvegia, în zona economică exclusivă norvegiană un total de 5 143 de tone din cota de cod a UE din cadrul schimburilor bilaterale nu au putut fi pescuite. Statele membre își exprimă dezamăgirea cu privire la faptul că Norvegia nu a pus încă această cantitate la dispoziția UE în cadrul schimburilor bilaterale. 
Germania, Estonia, Spania, Franța, Lituania, Polonia și Portugalia invită Comisia să reia imediat dialogul politic la nivel înalt cu Norvegia cu privire la chestiunea menționată mai sus, precum și la alte chestiuni nesoluționate în domeniul pescuitului, și să găsească o soluție cât mai curând posibil. În orice caz, statele membre sus-menționate invită, de asemenea, Comisia să prezinte o propunere, cel târziu în cadrul celei de a doua modificări din cursul anului a Regulamentului privind posibilitățile de pescuit pentru 2026, care să cuprindă o cotă suplimentară a UE pentru codul arctic care urmează să fie pescuit în apele internaționale din zonele ICES 1 și 2, pentru a soluționa problema datoriei sus-menționată.”
DECLARAȚIA GRECIEI privind posibilitățile de pescuit pentru ton
„Grecia sprijină textul final de compromis al președinției cu privire la regulamentul Consiliului de stabilire a posibilităților de pescuit în Oceanul Atlantic și în Marea Nordului pentru anii 2026, 2027 și 2028.
Totuși, țara noastră dorește să precizeze în mod clar că cheia de repartizare pentru statele membre pentru tonul roșu creează inegalități de lungă durată în detrimentul Greciei, ceea ce fusese deja recunoscut într-o declarație comună a Consiliului din decembrie 1999. 
Această situație continuă să afecteze în mod disproporționat pescuitul costier și la scară mică, care joacă un rol social și economic important și are un impact redus asupra mediului.
Pentru a soluționa în mod eficace această problemă de lungă durată și a sprijini flotele dezavantajate din cauza cotelor istorice foarte mici, Grecia consideră că este necesar să se creeze o rezervă de solidaritate a UE din cantitățile neutilizate de ton roșu.
Acest lucru este deosebit de important în situația actuală, în care starea stocului înregistrează o îmbunătățire considerabilă, ceea ce permite majorarea capturii totale admisibile de ton roșu. 
O astfel de rezervă ar permite acordarea unui sprijin specific și proporțional pentru pescuitul costier și la scară mică de ton din statele membre cu capacitate limitată, fără a aduce atingere principiului stabilității relative.
Grecia solicită ca această chestiune să fie luată în considerare în mod serios în cadrul următoarelor discuții privind repartizarea internă și utilizarea cantităților noi sau nealocate, deoarece este o chestiune ce ține de tratamentul echitabil și participarea egală a tuturor statelor membre la gestionarea stocului.”
DECLARAȚIA FRANȚEI privind deducerile descendente
„Statele membre apreciază abordarea bazată pe colaborare a Comisiei, care sporește transparența calculării și a verificării deducerilor descendente, deoarece acestea au un impact semnificativ asupra stabilirii posibilităților de pescuit.
Comisia ar trebui să mențină metodologia de calcul reținută pentru 2026 pentru deducerile descendente care decurg din regula de minimis și din excepțiile de la obligația de debarcare legate de rata de supraviețuire ridicată.”
DECLARAȚIA IRLANDEI privind preferințele de la Haga
„Preferințele de la Haga constituie o parte integrantă a stabilității relative și reflectă necesitatea protejării nevoilor specifice ale regiunilor în care populațiile locale depind în mod deosebit de pescuit și de sectoarele economice aferente.  Acest lucru este recunoscut în mod expres în politica comună în domeniul pescuitului și a fost prevăzut în Regulamentul nr. 170/83 al Consiliului, în Regulamentul nr. 3760/92 al Consiliului, în Regulamentul nr. 2371/2002 al Consiliului și în actualul regulament privind politica comună în domeniul pescuitului, Regulamentul nr. 1380/2013 al Consiliului.
Atunci când a fost stabilită pentru prima dată stabilitatea relativă, Irlanda a acceptat cote de stabilitate relativă mai mici pentru multe stocuri, în schimbul garantării protecției preferințelor de la Haga. 
Irlanda a invocat preferințele de la Haga relevante pentru 2026 în conformitate cu procedura în vigoare de peste 30 de ani și regretă profund neaplicarea acestora în regulament ca urmare a opoziției anumitor state membre.
Se creează astfel o breșă în acordul istoric prin care stabilitatea relativă devine piatră de temelie a PCP și care reprezintă modalitatea de partajare a resurselor începând din 1983. Toate elementele acordului din 1983, care au făcut obiectul unui compromis între toate părțile după șase ani de negocieri, rămân la fel de esențiale ca celelalte.
Irlanda este pe deplin conștientă de preocupările altor state membre cu privire la impactul reducerilor cotelor și și-a exprimat în mod clar disponibilitatea de a dialoga cu statele membre afectate de preferințele de la Haga. Totuși, disponibilitatea noastră de a face compromisuri excepționale în 2026 nu a primit un răspuns pe măsură.
Această blocare a unui mecanism bine stabilit care face parte din arhitectura globală a PCP este profund dezamăgitoare și este direct contrară spiritului de solidaritate, de cooperare strânsă și de compromis care stă la baza PCP.
Irlanda afirmă că modificarea oricărui aspect al stabilității relative, inclusiv aplicarea preferințelor de la Haga, ar trebui să fie luată în considerare numai după o examinare completă a tuturor aspectelor ce țin de stabilitatea relativă în cadrul unei reexaminări structurate a PCP. 
Prin urmare, Irlanda va continua să invoce preferințele de la Haga relevante la momentul oportun în ceea ce privește posibilitățile de pescuit pentru 2027 și salută și așteaptă cu interes dialogul cu statele membre.”
DECLARAȚIA IRLANDEI privind tonul roșu
„Irlanda amintește că, în cadrul reuniunii anuale a ICCAT din 2025, s-a ajuns la un acord privind stabilirea capturilor totale admisibile de ton roșu și a alocărilor pentru următorii trei ani.  Acest acord, astfel cum a fost sprijinit de UE, prevede alocări pentru noii veniți și majorări pentru părțile contractante la convenție existente de dimensiuni mai mici.
Dacă UE este în măsură să sprijine această poziție la nivel internațional, atunci trebuie să fie pregătită să aplice aceeași poziție și pe plan intern.
Statele membre, cum ar fi Irlanda, care pledează cu hotărâre în favoarea unei alocări naționale pentru tonul roșu și deținătorii existenți de cote din UE de dimensiuni mai mici nu ar trebui să beneficieze de un tratament mai puțin favorabil decât țările terțe.
Având în vedere cele de mai sus, Irlanda își reiterează solicitarea privind lansarea de discuții cu privire la realocarea internă a cotei de ton roșu a UE.”
DECLARAȚIA GERMANIEI, ESTONIEI, IRLANDEI, SPANIEI, FRANȚEI, LETONIEI, LITUANIEI, ȚĂRILOR DE JOS, PORTUGALIEI ȘI SUEDIEI privind pescuitul nedurabil de macrou din Atlanticul de Nord-Est
„Statele membre sus-menționate regretă pescuitul nedurabil de macrou desfășurat de anumite țări terțe din Atlanticul de Nord-Est. Acest pescuit nedurabil a făcut ca stocul să ajungă sub limitele biologice sigure și în pragul colapsului, în pofida faptului că Uniunea Europeană a stabilit cote stabile și responsabile. Declinul stocului și lipsa unor condiții de concurență echitabile au avut consecințe grave pentru industria pescuitului și comunitățile de pescuit din Uniune.
Statele membre sus-menționate regretă lipsa de cooperare a anumitor țări terțe din Atlanticul de Nord-Est cu Uniunea Europeană în ceea ce privește gestionarea stocurilor de macrou și a altor stocuri pelagice din Atlanticul de Nord-Est. Statele membre sus-menționate subliniază că toate celelalte părți contractante la NEAFC au votat împotriva propunerii Uniunii Europene privind măsurile de gestionare pentru macrou pentru 2026 în cadrul reuniunii din 11-14 noiembrie 2025 a Comisiei pentru pescuit în Atlanticul de Nord-Est (NEAFC) în vederea stabilirii TAC pentru macrou pentru 2026 în concordanță cu avizul ICES. Statele membre sus-menționate sunt profund îngrijorate de faptul că patru țări terțe au convenit asupra unei capturi totale admisibile anuale care se abate de la avizul ICES global fără a oferi nicio justificare și au convenit asupra unui acord de partajare care nu include toate părțile contractante la NEAFC. În plus, în cadrul NEAFC, patru părți contractante s-au opus interzicerii transbordărilor, permițând astfel continuarea transbordărilor nemonitorizate și necontrolate ale capturilor de stocuri pelagice. În plus, statele membre sus-menționate subliniază că Uniunea Europeană a fost exclusă de la consultările în domeniul pescuitului cu privire la acest stoc și la alte stocuri pelagice, cum ar fi heringul atlantico-scandinav, și că anumite țări terțe din Atlanticul de Nord-Est refuză în continuare să participe la discuții constructive privind acordurile de partajare cu Uniunea Europeană. 
Statele membre sus-menționate solicită Comisiei Europene să identifice măsuri adecvate pentru a răspunde acestei crize. Acestea amintesc Regulamentul (UE) nr 1026/2012 privind anumite măsuri în scopul conservării stocurilor de pește aplicabile țărilor care permit pescuitul nedurabil.”
Declarația FRANȚEI, SPANIEI ȘI COMISIEI privind avizul științific pentru bibanul-de-mare (Dicentrarchus labrax) în diviziunile 8.a-b (nordul și centrul Golfului Biscaya)
„Modelul de evaluare pentru bibanul-de-mare din diviziunile 8.a-b a fost analizat comparativ în 2025, ceea ce a dus la o schimbare a percepției stocului și la o valoare a avizului pentru 2026 cu 187 % până la 190 % mai mare decât valoarea avizului pentru 2025. Consiliul a decis să limiteze capturile totale pentru anul 2026 la 3 883 de tone atât pentru capturile comerciale, cât și pentru cele recreative, precum și pentru capturile aruncate înapoi în mare, ceea ce corespunde unei creșteri de 48 % față de 2025. Franța a solicitat mai multă previzibilitate și stabilitate în stabilirea posibilităților de pescuit pentru acest stoc, în special prin furnizarea unui aviz multianual, și anume a unui aviz care să acopere o perioadă de doi ani sau o perioadă mai mare.
Comisia va consulta ICES printr-o cerere specială cu privire la posibilitatea furnizării unui aviz multianual pentru acest stoc. De asemenea, Comisia va consulta ICES cu privire la posibilitatea includerii în avizul multianual de scenarii care să prevadă diferite limite ale capturilor pentru pescuitul recreativ (până la cinci pești pe zi).”
DECLARAȚIA FRANȚEI, SPANIEI, PORTUGALIEI ȘI COMISIEI privind avizul științific pentru polac (Pollachius pollachius) în subzona 8 și în diviziunea 9.a (Golful Biscaya și apele atlantice iberice)
„În urma analizei comparative a evaluării stocurilor din 2023, avizul pentru polac (Pollachius pollachius) în subzona 8 și în diviziunea 9.a este emis pe baza categoriei 3 de date privind stocurile a ICES. Eforturi științifice suplimentare, în special cele desfășurate în cadrul proiectului ACOST (2021-2025) realizat de Institutul Național Francez Ifremer, ar putea oferi rezultate care să contribuie la îmbunătățirea cunoștințelor privind stocul și la actualizarea datelor existente.
Comisia va consulta ICES cu privire la posibilitatea efectuării unei analize comparative pentru acest stoc de îndată ce vor fi disponibile rezultatele cercetărilor științifice suplimentare și dacă este cazul.”

